Մենթորության համայնքի համակարգող Հայկ Ծատուրյանը մանրամասն ներկայացրեց «Զարգացնենք Հայաստանը միասին» ծրագիրը: Նա հայտնեց, որ մենթորության ծրագրի ընթացքում առավել մեծ ակտիվություն դրսևորած մենթիները հնարավորություն կստանան զարգացման նախագծերի շուրջ համագործակցելու «Լույսի» կրթաթոշակառուների հետ Հայաստանի և Արցախի շուրջ քսան համայնքներում: Այդ ընթացքում նրանք ձեռք կբերեն նոր հմտություններ ու գիտելիք, կձևավորեն համայնքային մտածելակերպ, ինչը թույլ կտա նրանց զարգանալ անհատապես ու մասնագիտորեն: